CELEX: C2007/020/01
Language: fi
Date: 2007-01-27 00:00:00
Title: Asia C-455/06: Ennakkoratkaisupyyntö, jonka College van Beroep voor het bedrijfsleven (Alankomaat) on esittänyt 14.11.2006 — Heemskerk B.V. ja Firma Schaap v. Productschap Vee en Vlees

27.1.2007   
            
            
               FI
            
            
               Euroopan unionin virallinen lehti
            
            
               C 20/2
            
         Ennakkoratkaisupyyntö, jonka College van Beroep voor het bedrijfsleven (Alankomaat) on esittänyt 14.11.2006 — Heemskerk B.V. ja Firma Schaap v. Productschap Vee en Vlees
   (Asia C-455/06)
   (2007/C 20/02)
   Oikeudenkäyntikieli: hollanti
   Ennakkoratkaisua pyytänyt tuomioistuin
   College van Beroep voor het bedrijfsleven
   Pääasian asianosaiset
   
      Kantajat: Heemskerk B.V. ja Firma Schaap
   
      Vastaaja: Productschap Vee en Vlees
   Ennakkoratkaisukysymykset
   
               1a.
            
            
               Onko hallintoelin toimivaltainen poikkeamaan asetuksen N:o 615/98 (1) 2 artiklan 2 kohdassa tarkoitetusta virallisen eläinlääkärin todistuksesta ja päättämään, että eläinkuljetus, josta tällainen todistus on annettu, ei vastaa direktiivistä 91/628/ETY (2) johtuvia vaatimuksia?
            
         
               1b.
            
            
               Jos kysymykseen 1a vastataan myöntävästi:
               Kohdistuuko kyseisen hallintoelimen tällaisen toimivallan käyttöön yhteisön oikeuden perusteella erityisiä rajoituksia ja jos kohdistuu, mitä nämä rajoitukset ovat?
            
         
               2.
            
            
               Jos vastaus kysymykseen 1 on myöntävä:
               Onko jäsenvaltion hallintoelimen silloin, kun se arvioi, onko tietyssä tapauksessa olemassa oikeutta vientitukeen esimerkiksi asetuksessa N:o 800/1999 (3) säädetyissä tapauksissa, määritettävä se, täyttääkö elävien eläinten kuljetus eläinten hyvinvointia koskevat yhteisön säännökset, asianomaisessa jäsenvaltiossa voimassa olevien vaatimusten perusteella vai siinä valtiossa säädettyjen säännösten perusteella, jonka lipun alla eläviä eläimiä kuljettava alus purjehtii ja joka on antanut hyväksynnän kyseisen aluksen käyttöön?
            
         
               3.
            
            
               Velvoitetaanko yhteisön oikeudessa tutkimaan viran puolesta asetukseen N:o 1254/1999 (4) ja asetukseen N:o 800/1999 perustuvat perusteet, eli tutkimaan sellaiset perusteet, jotka ylittävät käsiteltävänä olevan oikeusriidan kohteen?
            
         
               4.
            
            
               Onko asetuksen N:o 1254/1999 33 artiklan 9 kohdassa oleva lause ”eläinten suojelua — koskevassa yhteisön lainsäädännössä vahvistettujen säännösten noudattaminen” ymmärrettävä siten, että jos todetaan, että eläviä eläimiä kuljettava alus on lastattu siten, että kyseisen aluksen osalta eläinten hyvinvointia koskevien säännösten noudattamiseksi määritetty enimmäislasti ylittyy, eläinten hyvinvointia koskevia yhteisön säännöksiä jätetään noudattamatta ainoastaan sen eläinmäärän osalta, joka ylittää sallitun lastin määrän, vai onko katsottava, että kyseisiä säännöksiä jätetään tällöin noudattamatta koko eläinmäärän osalta?
            
         
               5.
            
            
               Merkitseekö yhteisön oikeuden tehokas soveltaminen tässä yhteydessä sitä, että viran puolesta suoritettava yhteisön oikeuden säännösten soveltaminen johtaa sellaisen Alankomaiden hallintolainkäyttöoikeudessa vakiinnutetun periaatteen noudattamatta jättämiseen, jonka mukaan valituksen tekevä henkilö ei kyseisen valituksen perusteella voi joutua epäedullisempaan asemaan kuin se, jossa hän olisi, jos hän ei olisi tehnyt valitusta?
            
         
      (1)  Vientitukijärjestelmän soveltamista koskevista erityisistä yksityiskohtaisista säännöistä elävien nautaeläinten hyvinvoinnin osalta kuljetuksen aikana 18.3.1998 annettu komission asetus (EY) N:o 615/98 (EYVL L 82, s. 19).
   
      (2)  Eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19.11.1991 annettu neuvoston direktiivi 91/628/ETY (EYVL L 340, s. 17).
   
      (3)  Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15.4.1999 annettu komission asetus (EY) N:o 800/1999 (EYVL L 102, s. 11).
   
      (4)  Naudanliha-alan yhteisestä markkinajärjestelystä 17.5.1999 annettu neuvoston asetus (EY) N:o 1254/1999 (EYVL L 160, s. 21).